section_heading: Povijest
paragraph_text: Peti jubilarni Hrvatski bubnjarski kamp održan je od 5. do 12. kolovoza 2011. Gosti-predavači predstavljeni su pod mottom «Pet predavača, za peti seminar, od petog kolovoza – ZA PET!». Glavni predavači su Virgil Donati i Antonio Sánchez, a uz Mikea Haida i Petra Ćurića po prvi se put timu predavača pridružuje i jedan domaći bubnjar. Dado Marinković, dugogodišnji polaznik i podupiratelj Hrvatskog bubnjarskog kampa od samoga početka, i sam izrazito uspješan bubnjar, član zagrebačkog sastava Parni valjak te bivši član skupine Gibonni. U sklopu kampa održano je 3. izdanje prvog hrvatskog natjecanja bubnjara «Croatia Drum Competition – Win a Scholarship to New York!».